सफाई के लिए लगाए 45 ट्रैक्टरों में से 10 बिना जीपीएस सिस्टम के
नगरनिगम में गंदगी उठाने के लिए लगाए गए 45 में से 10 ट्रैक्टरों में जीपीएस सिस्टम लगे हुए ही नहीं है। जिन 35 ट्रैक्टरों में जीपीएस सिस्टम है उनकी मॉनिटरिंग के लिए निगम ने अब तक कंट्रोल रूम ही नहीं बनाया। इस मुद्दे पर कांग्रेसी पार्षदों ने निगम के भंडार में एईएन का घेराव किया। करीब तीन घंटे तक घेराव करने के बाद निगम की स्वास्थ्य एवं स्वच्छता कमेटी के अध्यक्ष बीजेपी पार्षद राजेन्द्र शर्मा मौके पर पहुंचे। उन्हें जब वास्तविकता पता चली तो उन्होंने भी निगम प्रशासन की दोगली नीति अपनाने का आरोप लगाया।
इससे पहले सुबह कांग्रेसी पार्षद नेता प्रतिपक्ष जावेद पड़िहार के नेतृत्व में नगर निगम भंडार में जीपीएस ट्रैक्टरों और कंट्रोल रूम का निरीक्षण करने पहुंचे, लेकिन उन्हें वहां ऐसा कुछ भी नहीं मिला। एईएन से बातचीत में कांग्रेसी पार्षदों ने 10 ट्रैक्टरों में जीपीएस सिस्टम नहीं होेने की बात पर नाराजगी जताते हुए आयुक्त और उपायुक्त को बुलाने की बात कही। करीब एक घंटे बाद सफाई निरीक्षक अशोक व्यास तो मौके पर पहुंच गए लेकिन आयुक्त और उपायुक्त नहीं पहुंचे। अंत में स्वच्छता निरीक्षक व्यास ने निगम की स्वच्छता और सफाई कमेटी के अध्यक्ष राजेन्द्र शर्मा को फोन कर मौके पर बुलाया। शर्मा वहां पहुंचे और जब बातचीत की तो वे भी निगम प्रशासन प्रशासन की कार्यप्रणाली का विरोध शुरू कर दिया। महापौर अपने चहेतों को फायदा पहुंचाने के लिए ऐसा कर रहे हैं।
स्वच्छता निरीक्षक अशोक व्यास से वार्ता करते कांग्रेसी पार्षद।
पार्षदों का आरोप, महापौर का रिश्तेदार है ठेकेदार
कांग्रेसपार्षदों के साथ-साथ निगम की स्वास्थ्य एवं स्वच्छता कमेटी के अध्यक्ष राजेन्द्र शर्मा ने कहा, बिना जीपीएस सिस्टम वाले10 ट्रैक्टरों का ठेकेदार मोहन बोथरा है जो महापौर का रिश्तेदार है। इस ठेके की फाइल को अब तक अकाउंट सेक्शन ने भी मंजूरी नहीं दी है।
इन्होंने किया घेराव
युनूसअली, सुभाष स्वामी, आदर्श शर्मा, मनोज नायक, फारूक भाटी, समीउल्लाह, यशपालसिंह, परमानंद, शहाबुद्दीन भुट्टा, अकबर अली आदि शामिल हुए।
hne_Deva hin_Deva hin_Deva hin_Deva hin_Deva hin_Deva awa_Deva awa_Deva